Alaquàs celebra aquesta setmana el XIIIè aniversari de l'obertura del Castell
23/02/2016

# Alaquàs celebra aquesta setmana el XIIIè aniversari de l'obertura del Castell

*   23/02/2016
*   [Imprimir](#)
*   Compartir
*    https://www.alaquas.org/documento.asp?id\_do=15325

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15325%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20aquesta%20setmana%20el%20XIII%C3%A8%20aniversari%20de%20l%27obertura%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15325/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15325/23022016aniversari_castell_alaquas_Form_4.jpg)](https://www.alaquas.org/ficheros/documentos/2016/2/15325/23022016aniversari_castell_alaquas_Form_10.jpg "<a href='https://www.alaquas.org/ficheros/documentos/2016/2/15325/23022016aniversari_castell_alaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra aquesta setmana el XIIIè aniversari de l'obertura del Castell</a>")

La presentació del quadern "Els grafits històrics del Castell d'Alaquàs", un taller d'història a càrrec del director de la publicació històrica Quaderns d'Investigació, la inauguració de l'exposició Imatges per al Futur, activitats infantils i rutes històriques centraran les activitats organitzades per als dies 24, 25, 26 i 27 de febrer amb motiu de la commemoració de l'obertura del monument

Alaquàs celebra enguany el 13é Aniversari de l’obertura del Castell d’Alaquàs. Diversos actes ompliran la programació preparada per l’Ajuntament d’Alaquàs per celebrar aquesta fita històrica que va suposar la recuperació d’aquest emblemàtic monument com un gran espai públic al servei dels seus veïns i veïnes.

Les activitats s’iniciaran el dimecres 24 de febrer a les 20 hores amb un matx d'improvisació a càrrec de l’Escola de Teatre Joan Alabau. La programación continuarà el dijous 25 de febrer a les 19:30 hores amb una Ruta Històrica Al-Aquas. Es tracta d’una visita teatralitzada pel Castell i el Centre Històric d'Alaquàs a càrrec de l’associació Via Heraclia. Per tal de participar en aquesta visita és necessària la seua inscripció prèvia a la recepció del mateix Castell.

El divendres 26 de febrer hi haurà un taller d'història a càrrec del director de Quaderns d’Investigació i que comptarà també amb la participació de dos membres d’aquesta publicació com són Adrià Hernández i Lola Alfonso. Aquest taller està destinat a persones interessades per la història local i caldrà inscriure’s a la recepció del Castell.

A les 19  hores d’aquesta mateixa vesprada tindrà lloc l’acte institucional del XIIIè Aniversari  del Castell d'Alaquàs, dins del qual es presentarà el quadern "Els grafits històrics del Castell d’Alaquàs" elaborat pels arqueòlegs Victor Manuel Algarra Pardo i Paloma Berrocal Ruíz. A continuació tindrà lloc una conferència sobre els grafits del Castell, a càrrec de l’arqueòleg Víctor Algarra.

**Exposicions fotogràfiques**

El dissabte 27 de febrer li arribarà el torn a les exposicions. A les 11:30 hores tindrà lloc la inauguració de l’exposició fotogràfica “Alaquàs en Festes” així com el lliurament dels premis del II Concurs de Fotografia que dóna nomn a aquesta exposició i que es va posar en marxa en Festes Majors per d’oferir una mirada diferent i innovadora convidant a participar a qualsevol interessat en fotografiar l’esperit de la festa més alaquassera.  A les 12 hores tindrà lloc la inauguració de l'exposició “Imatges per al Futur”, una sel·lecció d’imatges de gent d’Alaquàs, en altres temps.

**Espectacle i tallers infantils**

El Castell d’Alaquàs vol celebrar també el seu aniversari amb els xiquets i xiquetes d’Alaquàs. La programació infantil s’encetarà a les 11 hores amb diversos tallers i a les 12:30 hores hi haurà un espectacle Infantil. El Ball de San Vito presentarà “La terra dels babaus.”